สำนักวิชาการจัดการ มหาวิทยาลัยแม่ฟ้าหลวง

สำนักวิชาการจัดการ มหาวิทยาลัยแม่ฟ้าหลวง (อังกฤษ: School of Management, Mae Fah Luang University) จัดตั้งขึ้นเมื่อปี พ.ศ. 2543 นับเป็นสำนักวิชาลำดับที่ 5 ของมหาวิทยาลัยแม่ฟ้าหลวง เป็นสถาบันการศึกษาด้านการจัดการ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย

 ประวัติ 
สำนักวิชาการจัดการ มหาวิทยาลัยแม่ฟ้าหลวง ได้จัดตั้งขึ้นตามแผนพัฒนาการศึกษาของมหาวิทยาลัยแม่ฟ้าหลวงเพื่อตอบสนองความต้องการกำลังคนที่มีความรู้ด้านวิชาชีพในสาขาวิชาทางด้านการบริหารการจัดการ และเพื่อขยายโอกาสทางการศึกษาแก่ประชาชนในเขตภูมิภาคเหนือ โดยมีภารกิจรับผิดชอบเกี่ยวกับการดำเนินงานด้านการจัดการศึกษา การวิจัย บริการวิชาการแก่สังคม และกิจกรรมอื่นที่เกี่ยวข้อง

โดยสำนักวิชาการจัดการ มหาวิทยาลัยแม่ฟ้าหลวง มุ่งหวังเพื่อเป็นสถาบันการผลิตกำลังคนด้านบริหารการจัดการที่ครอบคลุม สาขาวิชาบริหารธุรกิจ สาขาวิชาการจัดการท่องเที่ยว สาขาวิชาการจัดการอุตสาหกรรมการบริการ สาขาวิชาการจัดการธุรกิจการบิน สาขาวิชาการจัดการโลจิสติกส์และโซ่อุปทาน สาขาวิชาเศรษฐศาสตร์ และสาขาวิชาการบัญชี ของภูมิภาคเขตภาคเหนือตอนบน โดยผลิตบัณฑิตที่มีคุณภาพ เพียบพร้อมด้วยความรู้ คุณธรรม จริยธรรม ที่จะเป็นกำลังสำคัญในการพัฒนาประเทศชาติต่อไปในอนาคต

 หลักสูตร 
ปัจจุบัน สำนักวิชาการจัดการ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
 หลักสูตรที่เปิดสอนในสำนักวิชาการจัดการ มหาวิทยาลัยแม่ฟ้าหลวงระดับปริญญาตรีระดับปริญญาโทระดับปริญญาเอกหลักสูตรบริหารธุรกิจบัณฑิต (บธ.บ.)

 สาขาวิชาบริหารธุรกิจ

 สาขาวิชาธุรกิจการท่องเที่ยวและอีเว้นท์
 สาขาวิชาการจัดการธุรกิจบริการ
 สาขาวิชาการจัดการโลจิสติกส์และโซ่อุปทาน
 สาขาวิชาการจัดการธุรกิจการบิน

หลักสูตรเศรษฐศาสตรบัณฑิต (ศ.บ.)

 สาขาวิชาเศรษฐศาสตร์

หลักสูตรบัญชีบัณฑิต (บช.บ.)

 สาขาวิชาการบัญชีหลักสูตรบริหารธุรกิจมหาบัณฑิต (บธ.ม.)
 สาขาวิชาบริหารธุรกิจ
 สาขาวิชาการจัดการโลจิสติกส์และโซ่อุปทานระหว่างประเทศ
 สาขาวิชาผู้นำธุรกิจสุขภาพเชิงสร้างสรรค์หลักสูตรปรัชญาดุษฎีบัณฑิต (ปร.ด.)

 สาขาวิชาบริหารธุรกิจ

 ทำเนียบคณบดี 
คณบดีสำนักวิชาการจัดการ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้คณบดีสำนักวิชาการจัดการ มหาวิทยาลัยแม่ฟ้าหลวง สืบค้น ณ วันที่ 22 กุมภาพันธ์ พ.ศ. 2569
ทำเนียบคณบดีสำนักวิชาการจัดการ มหาวิทยาลัยแม่ฟ้าหลวง รายนามคณบดีระยะเวลาในการดำรงตำแหน่ง1.รองศาสตราจารย์ ดร. จุฑา  เทียนไทย (รักษาการแทน)พ.ศ.2544 - 2545 2.รองศาสตราจารย์ ดร. เทอด  เทศประทีป (รักษาการแทน)พ.ศ.2545 3.ผู้ช่วยศาสตราจารย์ ดร.ณัฎฐพันธ์  เขจรนันทน์พ.ศ.2545 - 2546 4.รองศาสตราจารย์ ดร. จักรพันธุ์  วงษ์บูรณาวาทย์ (รักษาการแทน)พ.ศ.2546 - 2547 5.รองศาสตราจารย์ ดร. มาฆะ  ขิตตะสังคะ (รักษาการแทน)พ.ศ.2547- 2548 6.ดร.อรุณ  อวนสกุล (รักษาการแทน)พ.ศ.2548 - 2549 7.รองศาสตราจารย์ นรีวรรณ  จินตกานนท์ (รักษาการแทน)พ.ศ.2549 8.ผู้ช่วยศาสตราจารย์ ประยูร  โตสงวนพ.ศ.2549 - 2551 9.รองศาสตราจารย์ ดร.จุฑา  มนัสไพบูลย์พ.ศ.2551 - 255610.ดร.ฉัตรฤดี จองสุรียภาสพ.ศ.2556 - 256411.ดร.ปิยธิดา เพียรลุประสิทธิ์พ.ศ.2564 - 256811.ดร.ปิยธิดา เพียรลุประสิทธิ์ (ครั้งที่ 2)พ.ศ.2568 - ปัจจุบัน

 การรับรองมาตรฐาน 
สำนักวิชาการจัดการ มหาวิทยาลัยแม่ฟ้าหลวง ได้รับการรับรองหลักสูตรบริหารธุรกิจบัณฑิต สาขาวิชาการจัดการการท่องเที่ยว สาขาวิชาการจัดการอุตสาหกรรมการบริการ สาขาวิชาการจัดการธุรกิจการบิน โดย THE-ICE ได้มีหนังสือรับรองการผ่านมาตรฐานโดยมีมติเป็นเอกฉันท์จากคณะกรรมการ และผลการรับรองอยู่ในระดับดีเลิศ โดยจะมีผลรับรองเป็นระยะเวลา 5 ปี นับตั้งแต่ 2018 - 2023

 สถาบันต่างประเทศ

สำนักวิชาการจัดการ มหาวิทยาลัยแม่ฟ้าหลวง (มฟล.) ได้รับการตรวจประเมินตามมาตรฐาน The International Centre of Excellence in Tourism and Hospitality Education (THE-ICE) ซึ่งเป็นองค์กรที่ประเมินคุณภาพการศึกษาและรับรองมาตรฐานในระดับสากล มุ่งมั่นและทุ่มเทให้กับการพัฒนาคุณภาพและส่งเสริมการเรียนการสอนในสายการท่องเที่ยว การบริการ และการจัดงานและศิลปะการประกอบอาหารระดับโลก เป็นองค์กรไม่แสวงหาผลกำไร เริ่มก่อตั้งด้วยรัฐบาล ของประเทศออสเตรเลีย ปัจจุบันมีเครือข่ายทั่วโลก 35 สมาชิก จาก 17 ประเทศ ซึ่งทางสำนักวิชาการจัดการ มหาวิทยาลัยแม่ฟ้าหลวง ได้ดำเนินการสมัครเป็นสมาชิก แบบ Full Member Plus statushttps://www.mfu.ac.th/news/news-detail/detail/News/1810.html

 ดูเพิ่ม 

 มหาวิทยาลัยแม่ฟ้าหลวง
 รายชื่อคณะบริหารธุรกิจในประเทศไทย
 รายชื่อคณะเศรษฐศาสตร์ในประเทศไทย

 อ้างอิง 

 แหล่งข้อมูลอื่น 

 เว็บไซต์มหาวิทยาลัยแม่ฟ้าหลวง
เว็บไซค์สำนักวิชาการจัดการ มหาวิทยาลัยแม่ฟ้าหลวง